הילה רביב-צור

הילה רביב-צור (נולדה ב-17 בדצמבר 1978) היא שחקנית ישראלית.

קורות חייה
הילה רביב נולדה וגדלה בנתניה, הילדה האמצעית במשפחה בת שלוש אחיות. אמה היא מורה לתנ"ך ואביה היה טייס בחיל האוויר ואיש צבא קבע. החיבור שלה לבמה התחיל כשאמה שלחה אותה (בגיל 13–14) לאודישנים ללהקת מחול חבצלות נתניה ופעם בחודש הייתה מופיעה בהיכל התרבות של נתניה. בתיכון למדה במגמת תיאטרון. בצה"ל החלה כפקידת מבצעים, אחר-כך יצאה לקורס קצינות, אחריו שירתה בבית הספר לטיסה והשתחררה בדרגת סגן. למדה משחק בבית צבי בשנים 2000–2003. במסגרת בית צבי זכתה במלגות – עמוס גוטמן (2001), שרגא פרידמן (2001), זוהרה שאקוב (2002), מלגת ההנהלה (2003).לאחר סיום לימודיה בבית צבי שיחקה בהצגה "שד היער" בתיאטרון קרוב של ניקו ניתאי ואחר-כך שיחקה משנת 2004 בתיאטרון הקאמרי, שם שיחקה בהצגה "מילאנו" של שמואל הספרי. רביב-צור משחקת מ-2008 בתיאטרון יידישפיל והופיעה גם בקונצרטים ביידיש. בתחילת פעילותה היא לא ידעה יידיש ולכן נשלחה ללמוד את השפה באוניברסיטת תל אביב.

לאורך השנים הופיעה בהצגות ילדים שונות.

ב-2007 שיחקה הילה רביב-צור בסרט העצמאי באורך מלא "חירות הרחוב", בבימויו של משה רוזנטל. הסרט מספר על בחורה (רביב-צור), שיש לה כלב בשם רופוס ועל בחור חנון שמאוד רוצה להתחבב עליה, ומשום כך מציע לה לשמור על רופוס וכשהוא עושה זאת הוא מאבד אותו. מכאן הבחור ביחד עם שניים מחבריו יוצאים למסע בעקבות רופוס, עד שלבסוף הם מביאים אותו אליה מת. הסרט זכה בפרס הסרט הטוב ביותר בפסטיבל סרטים עצמאיים בבריטניה.

רביב-צור זכתה במלגת סנו 2009 על ידי תיאטרון יידישפיל לשחקנית המבטיחה של השנה.

ב-2012 הצטלמה הילה רביב-צור לסרט הקולנוע החרדי "מלאכיות בלבן" בבימויה של טלי אברהמי.

היא בעלת תואר ראשון בפסיכולוגיה מהאוניברסיטה הפתוחה. עברה קורסי משחק מול מצלמה בהדרכת גלי זייד. ומשחק מול מצלמה בהדרכת ניב רז ואולי שטרנברג.
השתתפה בפרסומות רבות.

הילה רביב-צור נשואה לשחקן שרון צור ולהם שלושה ילדים. מתגוררת בקיבוץ גבעת ברנר.

תפקידים

תיאטרון

קולנוע

הצגות ילדים

 מחזות זמר
 "מיקה שלי" – קבוצת הדרן.
 "יוסף וכתונת הפסים", "ג'יפסי", "משחקי פיג'מה", "צ'רטי המתוקה", "שיער", "דוד" – מסגרת בית צבי.

קישורים חיצוניים

 הילה רביב-צור באתר שלש
 הילה רביב-צור  באתר תיאטרון יידישפיל
 דנה גוטרזון, יידיש זה כיף, באתר Mynet, 30 ביוני 2009

הערות שוליים

שחקניות תיאטרון ישראליות
שחקני תיאטרון ישראלים
שחקניות קולנוע וטלוויזיה ישראליות
שחקני תיאטרון יידיש
שחקניות יידישאיות
בוגרות תיכון שרת
בוגרי תיכון שרת
בוגרות בית צבי
בוגרי בית צבי
בוגרות האוניברסיטה הפתוחה
בוגרי האוניברסיטה הפתוחה
גבעת ברנר: אישים
שחקניות קולנוע חרדי
ישראליות שנולדו ב-1978
ישראלים שנולדו ב-1978